# name
Millora de l'aprenentatge autònom en l'assignatura Dissenys de recerca mitjançant material audiovisual: desenvolupament, implementació i avaluació

# metadata.dc.description[].value
Informe final del projecte 2022PMD-UB-005

# metadata.dc.description.abstract[].value
L’objectiu d’aquest projecte va ser elaborar material complementari al que presentem a les classes teòriques i pràctiques de l’assignatura Dissenys de recerca, perquè l’alumnat el pogués utilitzar per al seu aprenentatge autònom. És una assignatura amb elevat contingut matemàtic, difícil per a molts estudiants, especialment per aquells amb elevada ansietat a les matemàtiques. Aquest material el vam crear de manera que fos motivador pels estudiants i que hi poguessin accedir en qualsevol moment. La innovació docent la vam implementar durant el curs 2023-2024 i vam recollir dades de 56 estudiants que van respondre voluntàriament a una sèrie de qüestionaris per tal de mesurar el seu grau d’utilització i de satisfacció amb aquest nou material. També vam mesurar l’ansietat a les matemàtiques i el compromís acadèmic del nostre alumnat. Els resultats van mostrar que les pràctiques amb solucions són un recurs molt utilitzat en general per tots els estudiants i que resulten especialment útils per aquells amb més compromís acadèmic amb l’assignatura. En canvi, el material audiovisual va ser poc utilitzat i el seu ús no es va associar a un major rendiment a l’assignatura. No obstant, es tracta d’un material que podria resultar particularment útil pels estudiants amb ansietat matemàtica.

# metadata.dc.rights[].value
cc by-nc-nd (c) María Isabel Núñez Peña, 2025

# metadata.dc.title[].value
Millora de l'aprenentatge autònom en l'assignatura Dissenys de recerca mitjançant material audiovisual: desenvolupament, implementació i avaluació